Zápis detí do MŠ

***Chcete aby vaše dieťa vyrastalo v zdravom a podnetnom prostredí?***

***Hľadáte vhodnú materskú školu pre svoje dieťa, kde sa oň postarajú podľa vašich predstáv?***

Zapíšte ich k nám, do materskej školy v ***Lackovciach***, ktorá je situovaná v krásnom prírodnom prostredí, kde je zdravé ovzdušie.

Prostredie v okolí materskej školy je bezpečné pre voľný pohyb detí. Tu majú deti možnosť realizovať zážitkové vyučovanie v reálnom prostredí, spoznávať rastliny, stromy, zvieratá, pozorovať zmeny a krásy prírody, získavať skúsenosti prostredníctvom výchovno – vzdelávacieho procesu pod vedením skúsených a kvalifikovaných učiteliek.

Naša materská škola je vybavená novými didaktickými pomôckami a hračkami, ktoré sú prispôsobené individuálnemu vývoju detí. Tu majú deti možnosť zdravo rásť, naučia sa pracovať s počítačom, získajú základy anglického jazyka, naučia sa nové piesne, hry, básne...atď.

**Zápis prebieha od 30.4.2020 do 31.5.2020 v budove MŠ, v čase od 8.00 do 11.00 hod. za prísnych hygienických opatrení.**

**Čo je potrebné k tomu, aby ste Vaše dieťa mohli zapísať k nám?**

* Prísť do materskej školy v Lackovciach;
* Vek dieťaťa od 3– 6 rokov (dovŕšených v novom školskom roku);
* Vyplniť prihlášku a žiadosť o prijatie dieťaťa do MŠ;
* Uprednostňujeme deti vo veku 5 rokov, deti s odloženou školskou dochádzkou, výnimočne prijímame aj deti mladšie ako 3 roky (na adaptačný pobyt).

Ak chcete aby sa vaše dieťa vzdelávala v podnetnom prostredí, zapíšte ho k nám, do materskej školy v Lackovciach.

